Z A P I S N I K
16. sjednice Vijeća Mjesnog odbora Zapruđe,
održane dana 13. rujna 2022.
u objektu mjesne samouprave Zapruđe – Meštrovićev trg br. 1g,
s početkom u 19.30 sati
 
NAZOČNI ČLANOVI VIJEĆA:
Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
NENAZOČNI ČLANOVI VIJEĆA:
-
OSTALI NAZOČNI:
-
 
Predsjedava Žarković Gordana, predsjednica Vijeća Mjesnog odbora Zapruđe. 
 
Predsjednica Vijeća Mjesnog odbora Zapruđe Žarković Gordana otvara 16. sjednicu.
 
Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.
  
USVAJANJE ZAPISNIKA
 
Bez rasprave, jednoglasno, Vijeće Mjesnog odbora Zapruđe (u daljnjem tekstu: Vijeće) prihvaća tekst Zapisnika 15. sjednice Vijeća, održane 29. kolovoza  2022. godine.





 
USVAJANJE DNEVNOG REDA

Vijeće jednoglasno prihvaća 
D N E V N I   R E D
 
1. Korištenje prostora, jednokratni zahtjev Podružnice umirovljenika Zapruđe – zaključak, donosi se
2. Postavljanje dodatne ulične rasvjete, mišljenje traži se - zaključak, donosi se
3. Odluka o izmjenama i dopunama Odluke o donošenju UP uređenja Odra II - mišljenje, rasprava – zaključak, donosi se
4. Pitanja, prijedlozi i obavijesti
- Prijedlog MO Utrine, Inicijativa za iscrtavanje biciklističke staze kroz Novi Zagreb istok -mišljenje, rasprava
- Prijedlog VGČ, Model raspodjele sredstava za PKA - mišljenje, rasprava
- Prometna problematika - izvješće, rasprava
- Korištenje prostora u terminu za predstavnike suvlasnika - obavijest
- Trumbićeva parkiralište - zaštopan je šaht - da se počiste šahtovi - pozvati se na zaključak



Ad 1. Korištenje prostora, jednokratni zahtjev Podružnice umirovljenika Zapruđe – zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
          	Vijeće jednoglasno donosi 
Z A K LJ U Č A K
 
 o korištenju prostora za Podružnicu umirovljenika Zapruđe - zahtjev za jednokratnim korištenjem



1. Vijeće donosi zaključak kojim se Podružnici umirovljenika Zapruđe odobrava zahtjev za jednokratnim korištenjem prostorija Mjesne samouprave Zapruđe (uredske prostorije i velike dvorane)  dana 30. prosinca  2022. u terminu od 14.00h do 20.00h, dana 31. prosinca 2022. (cijeli dan) i dana 01.siječnja 2023. (cijeli dan).
2. Ovaj zaključak dostavlja se Vijeću Gradske četvrti Novi Zagreb – Istok
















Ad 2. Postavljanje dodatne ulične rasvjete, mišljenje traži se - zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
          	Vijeće jednoglasno donosi 
Z A K LJ U Č A K
 
  o postavljanju dodatne ulične rasvjete u naselju
Tijek rasprave:
Povedena je kratka rasprava. Predsjednica Žarković Gordana obaviještava kako u naselju postoje lokacije koje su nedovoljno osvijetljene, konkretno između Vankine 33 i Trumbićeve ulice, zatim Lojenov park 8-10 (nema rasvjete u tom dječjem parku) i Balokovićeva 75 (iza četverokatnice kod dječjeg parka). Također je potrebno izvidjeti mogućnost postavljanja dodatnih rasvjetnih tijela na postojeća rasvjetna tijela (u Trumbićevoj i Adamičevoj ulici) za potrebe osvjetljenja nogostupa.

1. Vijeće je suglasno da se izvidi mogućnost postavljanja adekvatne količine rasvjetnih tijela (prema stručno izrađenoj procjeni) na pozicijama u naselju:
- između Vankine 33 i Trumbićeve ulice 
- dječji park (Lojenov prilaz 8-10)
- dodatna javna rasvjeta sa dvorišne (južne) strane četverokatnice Baburičina 34 (jedan rasvjetni stup)
- Adamićeva i Trumbićeva ulica - postavljanje dodatne rasvjete za nogostup na postojeće rasvjetne stupove koji osvjetljuju kolnik

2. Ovaj zaključak dostavlja se Vijeću Gradske četvrti Novi Zagreb – Istok i Gradski ured za obnovu, izgradnju, prostorno uređenje, graditeljstvo, komunalne poslove i promet - Sektor za građenje komunalne infrastrukture i održavanje javnoprometnih površina, javnih objekata i javne rasvjete










Ad 3. Odluka o izmjenama i dopunama Odluke o donošenju UP uređenja Odra II - mišljenje, rasprava – zaključak, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
  
        	Vijeće sa 6 glasova (jedan suzdržan) donosi
 
Z A K LJ U Č A K 

 o Odluci o izmjenama i dopunama Odluke o donošenju UPU Odra II



1. Vijeće smatra da je predmetna Odluka o izmjenama i dopunama Odluke o donošenju UPU Odra II nepovoljna jer sadrži niz izmjena koje povećavaju gustoću izgrađenog prostora, smanjuju udjel zelenih površina te u velikoj količini progušćuju prometnu mrežu te kao takve predstavljaju korak unazad u odnosu na važeći plan. 
2. Ovaj zaključak dostavlja se Vijeću Gradske četvrti Novi Zagreb – Istok.














Ad 4. Pitanja, prijedlozi i obavijesti

Prijedlog MO Utrine, Inicijativa za iscrtavanje biciklističke staze kroz Novi Zagreb istok -mišljenje, rasprava
Vijeće smatra da je potrebno obnoviti biciklističke staze u Adamičevoj i Balokovićevoj ulici. Vijeće također smatra da se na raskrižju Ulice DT Gavrana i Trumbićeve (smjer zapad-istok) biciklistička staza razdjeljuje lijevo na pješački put uz naselje paralelno sa Ulicom DT Gavrana, ali i prema Trumbićevoj ulici gdje dalje nema oznaka prometa za bicikliste, te bi bilo poželjno da se i u Trumbićevoj ulici iscrtaju/obnove biciklističke oznake. Svakako bi bilo poželjno da se sustavno tokom vremena obnove sve biciklističke staze u naselju i povežu u cjelinu.
Prijedlog VGČ, Model raspodjele sredstava za PKA - mišljenje, rasprava
Vijeće smatra kako je model dostavljen od strane Vijeća Gradske četvrti Novi Zagreb - Istok korektan u smislu da je korak naprijed prema transparentnijem i ravnopravnijem dodjeljivanju sredstava za PKA te pozdravlja predloženi model sa pozitivnim mišljenjem.
Prometna problematika - izvješće, rasprava
[bookmark: _GoBack]Vijeće smatra i nalaže da mu se žurno dostavi od strane Gradsko ureda za mjesnu samoupravu, civilnu zaštitu i sigurnost informacija o izradi projekta kružnog toka na križanju D.T.Gavrana i silazne ceste sa Mosta Mladosti, spomenut u mailu na temu Predsjednica Gordana Žarković obavještava o obavljenom sastanku sa predstavnicima Gradskog ureda za obnovu, izgradnju, prostorno uređenje, graditeljstvo, komunalne poslove i promet, te su komentirali postavljanje katadioptera i semaforskog portala na pješačkim prijelazima gdje djeca prelaze na putu prema Osnovnoj školi (od strane Jakuševca). Vijeće smatra da je o spomenutim temama potrebno donijeti zaključke na sljedećim sjednicama.
Korištenje prostora u terminu za predstavnike suvlasnika - obavijest
Vijeće obavještava kako je termin za predstavnike suvlasnika dostupan svaki utorak od 19,00 do 21,00 sat.
Zaštopani šahtovi na parkiralištima u Trumbićevoj ulici
Vijeće smatra da je potrebno očistiti šahtove na spomenutim parkiralištima jer se zadržava voda te se Vijeće poziva na prethodno donesen Zaključak sa 5. sjednice VMO Zapruđe održane 19. listopada 2021.

Sjednica je završila u 21:00 sati.
Zapisnik sastavio:                                                                     	        
Josip Barišić            	                                                                   	
potpredsjednik Vijeća Mjesnog odbora Zapruđe     
  
	KLASA: 024-08/22-003/1828
URBROJ:  251-13-11-9-22-2
Zagreb, 13. rujna 2022.      	
Predsjednica Vijeća
Mjesnog odbora Zapruđe
Gordana Žarković
